मोदी-जेटली जी आपको जांच आयोग से डर क्यों लगता है?
डीडीसीए (दिल्ली जिला क्रिकेट एसोसिएशन) मामले में दिल्ली के मुख्यमंत्री अरविंद केजरीवाल ने केंद्रीय वित्त मंत्री अरुण जेटली पर निशाना साधा है। साथ ही प्रधानमंत्री नरेंद्र मोदी पर भी। उन्होंने शुक्रवार को एक के बाद एक कई ट्वीट किए। इनमें लिखा, ‘केजरीवाल का आयोग अवैध। तो क्या मोदी जी की सीबीआई के छापे वैध? हमें आपके छापों से डर नहीं, तो आपको जांच आयोग से डर क्यों लगता है मोदी-जेटली जी।’
दरअसल, डीडीसीए मामले की जांच के लिए दिल्ली सरकार की ओर से गठित आयोग को उपराज्यपाल नजीब जंग ने अवैध ठहराया है। केजरीवाल ने इसी पर प्रतिक्रिया दी है। उन्होंने एक अन्य ट्वीट में लिखा, ‘जनता जानना चाहती है कि आप सब डीडीसीए में क्या छुपा रहे हैं? हमने आपकी सीबीआई के छापे में सहयोग किया। आप भी जांच आयोग का सहयोग करिए।’
सूत्रों के मुताबिक, उपराज्यपाल ने आयोग पर सवाल उठाते हुए केंद्रीय गृह मंत्रालय को पत्र लिखा है। इसमें कहा है कि आयोग का गठन सिर्फ केंद्र और राज्य सरकारें कर सकती हैं। दिल्ली संघ शासित प्रदेश है। वह सिर्फ उपराज्यपाल के माध्यम से ऐसा कर सकती है। जंग की दूसरी दलील है कि डीडीसीए की फंडिंग दिल्ली के अलावा अन्य राज्यों से भी होती है। इसलिए यह सिर्फ दिल्ली सरकार की जांच का मामला नहीं हो सकता।
केजरीवाल ने जंग द्वारा आयोग को अवैध बताने के विरोध में कहा कि कहा कि वे परिवहन घोटाले में फंस रहे हैं। इसलिए अपने ‘बॉस’ को खुश करने में लगे हैं। उन्होंने जंग के हस्तक्षेप को अन्यायपूर्ण करार देते हुए वित्त मंत्री अरुण जेटली पर भी सवाल उठाए। कहा, ‘जेटली को जांच में सहयोग करना चाहिए और एलजी ऑफिस का दुरुपयोग बंद कर देना चाहिए।’
एलजी ऑफिस का दुरुपयोग बंद करें जेटली
विधानसभा में मदनमोहन मालवीय की 155वीं जयंती पर जुटे ‘आप’ नेता।
hin_Deva hin_Deva hin_Deva hin_Deva hin_Deva hin_Deva bho_Deva